钦定古今图书集成/明伦汇编/交谊典/第001卷 > 诗经 > 《有杕之杜》
## 钦定古今图书集成/明伦汇编/交谊典/第001卷 > 诗经 > 《有杕之杜》

有杕之杜，生于道左。彼君子兮，噬肯适我？中心好之，
曷饮食之？

〈朱注〉此人好贤而恐不足以致之，故言此杕然之杜，生于道左，其荫不足以休息。如己之寡弱不足恃赖，则彼君子者，亦安肯顾而适我哉！然其中心好之则不已也，但无自而得饮食之耳。夫以好贤之心如此，则贤者安有不至，而何寡弱之足患哉？

“有杕之杜，生于道周。彼君子兮，噬肯来游？中心好之，
曷饮食之！”